אוניות הסער האמפיביות מסדרת אמריקה

אוניות הסער האמפיביות מסדרת אמריקה (באנגלית: America-class amphibious assault ships) היא סדרת אוניות סער אמפיביות מסוג נושאות מסוקים וסער (LHA), בצי ארצות הברית.

באוקטובר 2014 נכנסה לשירות פעיל האונייה הראשונה בסדרה: "USS America", ביולי 2020 נכנסה לשירות האונייה השנייה בסדרה: "USS Tripoli". שתי הספינות הראשונות בסדרה הן ללא סיפון בגובה פני הים שניתן להצפה, וכן בעלות בית חולים קטן יותר משאר האוניות המתוכננות בסדרה. האוניה השלישית שהוזמנה "USS Bougainville" כוללת סיפון שניתן להצפה.

עלות הפרויקט מוערכת בכ-3.6 מיליארד דולר לאונייה, עבור שלוש היחידות הראשונות שהוזמנו.

קישורים חיצוניים 

על הסדרה באתר military.com
על האוניות באתר צי ארצות הברית

הערות שוליים

אוניות מלחמה בצי ארצות הברית